CELEX: 31984D0445
Language: el
Date: 1984-05-30 00:00:00
Title: 84/445/ΕΟΚ: Απόφαση της Επιτροπής της 30ής Μαΐου 1984 για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 περί ανάληψης ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (Το κείμενο στη γερμανική γλώσσα είναι το μόνο αυθεντικό)

Avis juridique important

|

31984D0445

84/445/ΕΟΚ: Απόφαση της Επιτροπής της 30ής Μαΐου 1984 για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 περί ανάληψης ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 249 της 18/09/1984 σ. 0012 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαΐου 1984  για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 περί αναλήψεως ειδικής κοινοτικής ενέργειας περιφερειακής αναπτύξεως για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα  (Το κείμενο στη γερμανική γλώσσα είναι το μόνο αυθεντικό)  (84/445/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2616/80 του Συμβουλίου της 7ης Οκτωβρίου 1980 περί αναλήψεως ειδικής κοινοτικής ενέργειας περιφερειακής αναπτύξεως για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (1), όπως τροποποιήθηκε από τον κανονισμό (ΕΟΚ) αριθ. 216/84 (2), και ιδίως το άρθρο 2 παράγραφος 3,  την απόφαση αριθ. 2320/81/ΕΚΑΧ της Επιτροπής της 7ης Αυγούστου 1981 περί θεσπίσεως κοινοτικών κανόνων για τις ενισχύσεις στη βιομηχανία σιδήρου και χάλυβα (3), και ιδίως το άρθρο 2,  Εκτιμώντας:  ότι η ειδική ενέργεια που αναλαμβάνεται με τον κανονισμό (ΕΟΚ) αριθ. 2616/80, η οποία στο εξής καλείται «ειδική ενέργεια» , εφαρμόζεται στο εξής στις ζώνες οι οποίες απαριθμούνται στο άρθρο 2 παράγραφος 2 του κανονισμού αυτού·  ότι το άρθρο 2 παράγραφος 3 του κανονισμού (ΕΟΚ) αριθ. 2616/80 προβλέπει ότι η ειδική ενέργεια αφορά επίσης τις ζώνες οι οποίες, καταρχήν, ανταποκρίνονται στα κριτήρια που αναφέρονται στο άρθρο 2 παράγραφος 1 στοιχεία α), β) και στ) του ίδιου κανονισμού, κάθε φορά που η Επιτροπή τοποθετείται έναντι των προγραμμάτων αναδιάρθρωσης της βιομηχανίας σιδήρου και χάλυβα, τα οποία της διαβιβάζουν τα κράτη μέλη δυνάμει της απόφασης αριθ. 2320/81/ΕΚΑΧ·  ότι η Ομοσπονδιακή Δημοκρατία της Γερμανίας έχει διαβιβάσει τα δικά της προγράμματα αναδιάρθρωσης της βιομηχανίας σιδήρου και χάλυβα και ότι η Επιτροπή έχει τοποθετηθεί έναντι των προγραμμάτων αυτών·  ότι οι ζώνες που μπορεί να επωφεληθούν από την ειδική ενέργεια πρέπει να αποτελέσουν αντικείμενο αίτησης του ενδιαφερόμενου κράτους μέλους και ότι η Ομοσπονδιακή Δημοκρατία της Γερμανίας υπέβαλε στην Επιτροπή σχετική αίτηση·  ότι οι ζώνες «Arbeitsmarktregionen» του Bochum, Braunschweig-Salzgitter, Dortmund, Duisburg-Oberhausen, Mittlere Oberpfalz και Osnabrueck ανταποκρίνονται στα προαναφερθέντα κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι ζώνες της Ομοσπονδιακής Δημοκρατίας της Γερμανίας, οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80, είναι οι ακόλουθες:  «Arbeitsmarktregionen» του Bochum, Braunschweig- Salzgitter, Dortmund, Duisburg-Oberhausen, Mittlere Oberpfalz και Osnabrueck .  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 30 Μαΐου 1984.  Για την Επιτροπή  Antonio GIOLITTI  Μέλος της Επιτροπής  (1) ΕΕ αριθ. L 271 της 15. 10. 1980, σ. 9.  (2) ΕΕ αριθ. L 27 της 31. 1. 1984, σ. 9.  (3) ΕΕ αριθ. L 228 της 13. 8. 1981, σ. 14.